Súradnice: 49°31′34″S 18°45′13″V﻿ / ﻿49,526111°S 18,753611°V﻿ / 49.526111; 18.753611

**Mosty u Jablunkova** (do roku 1951 iba *Mosty*, poľ. *Mosty koło Jabłonkowa*, nem. *Mosty bei Jablunkau alebo Mosty in den Beskiden*) je obec v Česku v okrese Frýdek-Místek v Moravsko-sliezskom kraji. 1. januára 2013 tu žilo 3 899 obyvateľov. Väčšina obyvateľov hovorí *po naszymu*, nárečím používaným v česko-poľsko-slovenskom pohraničí. Podľa Sčítania ľudu, domov a bytov z roku 2001 približne 18 % obyvateľstva tvorí poľská menšina.

Polohopis
---------

Obec leží v najvýchodnejšej časti Česka, v juhovýchodnej časti okresu Frýdek-Místek na území historického Těšínska, bezprostredne pri štátnej hranici so Slovenskom a asi 10 km od štátnej hranice s Poľskom. Väčšina zastavaného územia obce leží v južnom výbežku Jablunkovskej brázdy. Terén brázdy sa postupne dvíha a zužuje smerom k Jablunkovskému priesmyku, ktorý ju uzatvára južne od centra obce. Okolo brázdy sa dvíhajú hrebene Moravsko-sliezskych Beskýd na západe a Jablunkovského medzihoria na východe, ktoré sú iba sporadicky osídlené s výnimkou miestnej časti *Šance*.

Na západe obec susedí s Dolní Lomnou, na severe s Jablunkovom, na severovýchode s Pískom, na východe s Bukovcom, na juhu so Svrčinovcom a Milošovou (mestská časť Čadce) a na juhozápade s Rakovou.

### Vodné toky

Väčšinu obce odvodňuje potok Ošetnice spolu s prítokmi v povodí Olše. Iba oblasť južne od Jablunkovského priesmyku je odvodňovaná potokom *Renštok* (na Slovensku Šľahorov potok) do Čierňanky. Jablunkovský priesmyk tvorí časť hlavného európskeho rozvodia medzi úmoriami Baltského a Čierneho mora.

História
--------

Prvé správy o osídlení pochádzajú z 2. polovice 16. storočia. V roku 1578 tu bolo postavené opevnenie Šance, ktoré slúžilo proti nájazdom Tatárov, neskôr proti Turkom. Dnes sa tu nachádzajú len ich pozostatky. V roku 1870 bola vybudovaná Košicko-bohumínska železnica.

Šport
-----

V centre obce sa nachádza lyžiarsky areál s troma zjazdovkami s možnosťou umelého zasnežovania. V obci sa nachádzajú aj upravované bežecké stopy. V rámci lyžiarskeho areálu sa nachádza horská vozíková dráha, ktorá je v celoročnej prevádzke. Od roku 2006 funguje malý letný akvapark.

Doprava
-------

Obcou prechádza medzinárodná trať z Bohumína do Čadce. V centre sa nachádza železničná stanica a o 2 km ďalej, smerom v štátnej hranici, železničná zastávka. 

Cez Mosty u Jablunkova prechádza cesta I.triedy číslo 11, ktorá je súčasťou európskej cesty E75. Do roku 2001 viedla centrom obce. V roku 2001 bol vybudovaný obchvat. 

Autobusovým spojením je obec spojená s Jablunkovom a Hrčavou.

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)
2. ↑  Vyhláška ministra vnitra ze dne 26. dubna 1952 o změnách úředních názvů míst v roce 1951. Dostupné online.
3. ↑  Spravodaj obce

Pozri aj
--------

* Zoznam obcí v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Mosty u Jablunkova**

Externé odkazy
--------------

* Oficiálna stránka obce

Zdroj
-----

*Tento článok je čiastočný alebo úplný preklad článku Mosty u Jablunkova na českej Wikipédii.*

| Mestá a obce okresu Frýdek-Místek |
| --- |
| Baška •
Bílá •
Bocanovice •
**Brušperk** •
Bruzovice •
Bukovec •
Bystřice •
Čeladná •
Dobrá •
Dobratice •
Dolní Domaslavice •
Dolní Lomná •
Dolní Tošanovice •
Fryčovice •
**Frýdek-Místek** •
**Frýdlant nad Ostravicí** •
Hnojník •
Horní Domaslavice •
Horní Lomná •
Horní Tošanovice •
Hrádek •
Hrčava •
Hukvaldy •
**Jablunkov** •
Janovice •
Kaňovice •
Komorní Lhotka •
Košařiska •
Kozlovice •
Krásná •
Krmelín •
Kunčice pod Ondřejníkem •
Lhotka •
Lučina •
Malenovice •
Metylovice •
Milíkov •
Morávka •
Mosty u Jablunkova •
Návsí •
Nižní Lhoty •
Nošovice •
Nýdek •
Ostravice •
Palkovice •
**Paskov** •
Pazderna •
Písečná •
Písek •
Pražmo •
Pržno •
Pstruží •
Raškovice •
Ropice •
Řeka •
Řepiště •
Sedliště •
Smilovice •
Soběšovice •
Staré Hamry •
Staré Město •
Staříč •
Střítež •
Sviadnov •
Třanovice •
**Třinec** •
Vělopolí •
Vendryně •
Vojkovice •
Vyšní Lhoty •
Žabeň •
Žermanice |